Diari Oficial de la Generalitat Valenciana


Sumari del DOGV 6342, del 27-08-2010 (2010/8464)

Notificació de la sentència dictada en el judici verbal número 381/2007.
------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8464


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència dictada en el judici verbal número 381/2007. [2010/8464]  
Notificació de sentència  
En el judici verbal número 000381/2007 que es tramita en aquest Jutjat a instàncies de Banco Bilbao Vizcaya Argentaria, SA, contra María de los Ángeles Gómez Abellán, s'ha dictat el següent:  
«Sentència número 99/2010  
Paterna, 8 de juny de 2010  
Francisco Sanchis Osuna, magistrat jutge del Jutjat de Primera Instància i Instrucció número 3 de Paterna, he vist les actuacions de judici ordinari número 381/07, promogudes a instàncies de l'entitat Banco Bilbao Vizcaya Argentaria, SA, representada per la procuradora Basilia Puertas Medina, contra María de los Ángeles Gómez Abellán, declarada en situació processal de rebel·lia, sobre reclamació d'una quantitat.  
Antecedents de fet:  
Primer. Per torn de repartiment va correspondre a aquest Jutjat la demanda de judici ordinari interposada per la procuradora Basilia Puertas Medina, en nom i representació de l'entitat Banco Bilbao Vizcaya Argentaria, SA, contra María de los Ángeles Gómez Abellán, sobre la base dels fets que consten en aquesta demanda i que es consideren reproduïts, i després d'al·legar els fonaments que va estimar aplicables, va acabar demanant que, amb els tràmits legals previs, es dictara sentència en el sentit establit en la pètita de la seua demanda.  
Segon. Una vegada admesa a tràmit la demanda es va citar a termini la demandada perquè dins del termini de 20 dies, compareguera i la contestara, cosa que no va efectuar, i aquesta va ser declara en situació processal de rebel·lia.  
Tercer. Es van convocar les parts a l'audiència prèvia, i compareguda la part actora es va comprovar que subsisteix el litigi, per la qual cosa es va obrir el període de proposició de prova sobre la base de l'article 429 de la Llei d'Enjudiciament Civil.  
La demandant va proposar la documental, que es va considerar reproduïda i que acompanya a la demanda. Una vegada admeses las proves pertinents, la part actora va sol·licitar que, de conformitat amb el que disposa l'article 429,8 de la Llei d'Enjudiciament Civil, les actuacions queden per a sentència, la qual cosa es va disposar així i va quedar el judici conclús per a dictar sentència.  
Quart. En la tramitació d'aquesta causa s'han observat les prescripcions legals.  
Fonaments de dret:  
Primer. La part actora fonamenta la seua reclamació en la reclamació d'11.941,90 euros, més l'interés pactat, originada en les operacions comptables relatives a la pòlissa de préstec subscrita amb la demandada. La reclamació de l'actora queda plenament acreditada, en primer lloc, mitjançant l'aportació a les actuacions (doc. 1 de la demanda) de la pòlissa de préstec, així com d'un certificat dels saldos resultants de liquidació efectuada i l'extracte de partides de càrrec i pagament, i també la intervenció de fedatari públic (doc, 2 de la demanda).  
Segon. L'obligació de pagament del principal es fonamenta en els articles 1088, 1089 i 1091 del Codi Civil.  
Tercer. L'obligació de pagament dels interessos pactats, establida en les condicions particulars de la pòlissa de préstec (doc. 1 de la demanda) es fonamenta en els articles 1100, 1101 i 1108 del Codi Civil.  
Quart. De conformitat amb l'article 394 de la Llei d'Enjudiciament Civil, les costes processals han de ser imposades a la part demandada.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Estime la demanda interposada per la procuradora Basilia Puertas Medina, en nom i representació de l'entitat Banco Bilbao Vizcaya Argentaria, SA, contra María de los Ángeles Gómez Abellán, en situació processal de rebel·lia, condemne a la demandada a pagar a l'actor la quantitat d'11.941,90 euros, més els interessos pactats, produïts y que es reporten fins a fer-ne el pagament complet, i les costes del procés.  
Contra aquesta resolució es pot interposar un recurs d'apel·lació a ambdós efectes dins dels cinc dies següents, des de l'endemà de la notificació, el qual s'ha de formalitzar per escrit, i que resoldrà l'Audiència Provincial de València.  
Aquesta és la meua sentència, de la qual s'ha de portar una testimoniança a les actuacions que l'han motivada, i ha de quedar l'original en el llibre de sentències, que pronuncie, mane i firme».  
En compliment del que disposa la Llei 1/2000, d'Enjudiciament Civil, es publica aquest edicte per a notificar de forma deguda la sentència dictada a la demandada, Ángeles Gómez Abellán, el parador actual de la qual s'ignora.  
Paterna, 16 de juliol de 2010.- El secretari judicial: José Antonio Jiménez Hurtado.